Vesterbro+butiksgruppemøde+d.+15.6.11

Referat af butiksgruppe-møde d. 15/6-2011 afholdt på Snorks Deltagere: Margrethe, Sascha, Tenna og Lars

Der var uforståenhed overfor forvirringen om dato for butiksgruppe-mødet og det lave deltagerfremmøde, da der på et tidligere møde blev besluttet at afholde butiksgruppe-mødet hver 2. onsdag. Derfor præciseringen: næste møde er d. 29. juni kl. 19:30!

I medlemsarket bliver overflyttere fra andre afdelinger ikke noteret med ”overflytter”-dato, men kun med hvilken afdeling, de flytter fra. Dato skal også noteres (info gives videre til info-vagter og kassemester). Et spørgsmål gik på, om vi kan være sikre på, at de rent faktisk er medlemmer af en anden afdeling i Kbhff og har betalt indmeldelsesgebyr eller om det bare er noget de siger? Der blev snakket om kvartalsvis at foretage tilbagemelding til de afdelinger, vi modtager overflyttere fra, således at vi sikrer, de er medlemmer og også for at holde afdelingernes medlemslister opdateret.

Det er vigtigt, at butiksvagten efter endt åbningstid melder tilbage til indkøbsgruppen, om situationen i butikken, eks. skal der bestilles flere æg til næste uge, har vi nok mel, kom varerne til tiden + andre ønsker og beskeder. Det er desuden vigtigt, at man skriver det ind i skemaet for det aktuelle ugenummer, eks. hvis man i uge 24 får for mange kartofler, så noteres det under tilbagemelding under uge 24! Link til tilbagemeldingsskema ligger på forsiden af Vesterbro-afdelingens wiki.

Margrethe og Lars orienterede om nyt fra kollektivgruppen. Det er besluttet af finde et kontor/mødelokale, da der er et stort behov for at opbevare bilag og have en centralt mødelokale, som kan benyttes af alle afdelinger. Forslag om at de nye afdelinger, der leder efter lokaler, prøver at finde lokaler med tilhørende mulighed for indretning af kontor/mødelokale. Der er behov for at finde struktur og teknik til afholdelse af div. møder og der er fundet div. kurser i denne sammenhæng, som Margrethe også har sendt info ud om. Det er besluttet, at hvis man repræsenterer Kbhff ang. foredrag, oplæg eller andet, så gøres det gratis. Dog kan vingaver eller lignende modtages og transportomkostninger kan betales af stedet eller af Kbhff. Visionsdebatten bliver flyttet ud på forummet i august, for at involvere flere debattører omkring centrale emner.

Efter samtale med skoleleder Mikael, bliver der ikke lavet dokument over, hvem der kender alarm-koden til skolen hen over sommeren. Det er ikke nødvendigt. Margrethe sender instruktionsmanual til butiksgruppen. Butiksvagten i en given uge sørger for, at modtagervagten enten kender rutinen eller sørger for selv at åbne skolen. Når sommeren er ovre, ændre skolen koden og vi ”starter forfra”.

De æggebakker, æggene bliver leveret i, er enten blevet gemt i depotet eller smidt ud. Spørgsmålet er, om kan leveres tilbage og genbruges. Lars er sat på sagen.

Det blev foreslået at holde medlemsmøde i Vesterbro-afdelingen i august, inden det store medlemsmøde for hele Kbhff d. 27. august. Forslag til dato: 17. eller 24. august. Punktet bliver taget op på næste butiksgruppe-møde! Det blev foreslået at oprette en børnepasser-tjans, så en forældre passer børnene mens andre forældre tager en tjans. Det er svært for forældre ellers at tage tjanser. Alternativt opfordre forældre til at involvere sig i div. arbejdsgrupper. Punktet bliver taget op på næste butiksgruppe-møde!

Der blev snakket om at oprette en ekstra butiksvagt, som udelukkende har til opgave at hygge om medlemmerne. Opfordre til at tage vagter, drikke kaffe, tage smagsprøver og generelt lære folk at kende og at de lærer os og stedet at kende. Den anden butiksvagt har de rent praktiske opgaver som at lave kaffen, hænge banner op og sørge for overblikket. Forslaget blev stillet, da der mangler hygge i butikken og flere medlemmer har givet udtryk for tilbageholdenhed ved at tage vagter, da de ikke kender nogen…

"Der er forslag om at opfordre til at tage vagter to uger frem pr mail, således at der første gang sendes mail til de første 100 på medlemslisten, næste gang til de næste 100 på medlemslisten osv. På den måde undgår vi at spamme medlemmernes mail-bokse og at de derved bliver "immune" overfor henvendelser fra os, samtidig med at vi rammer medlemmerne direkte. Desuden er der en fornemmelse af, at opslag på Facebook kan "drukne" blandt andre opslag på dennes væg, og at mange ikke tjekker Kbhff's facebook-side særligt ofte."

Punktet bliver taget op på næste butiksgruppe-møde!

Sascha påtager sig at opdatere vagtbeskrivelserne, da tidspunkter og opgaver ikke længere stemmer overens med vagtplanen.

Sascha var bekymret for Kålrabi-cuppen, da der er meget få tilmeldte. Det blev besluttet at gennemføre cuppen. Der blev udtrykt generel bekymring over deltagerantallet til arrangementer afholdt for hele Kbhff, hvorimod arrangementer lokalt på Vesterbro er populære.